সাহেব (দিনাজপুর২৪.কম) দিনাজপুর মিনিবার ফুটবল টুর্ণামেন্টের চুড়ান্ত খেলায় রামনগর মাদ্রিদ ২-০ গোলে জাগরণী ক্লাব নীল দলকে পরাজিত করে চ্যাম্পিয়ান হওয়ার গৌরব অর্জন করেছে। লালবাগ ফিফা স্পোর্টিং গ্র“পের সার্বিক ব্যবস্থাপনায় মিনিবার ফুটবল টুর্ণামেন্টের চূড়ান্ত খেলায় পুরষ্কার বিতরন করেন প্রধান অতিথি শহর স্বেচ্ছাসেবকলীগের আহবায়ক শাহ্ মোঃ রেজওয়ান-উর রহমান পলাশ। লালবাগ গোরস্থান দাখিল মাদ্রাসার সভাপতি আলহাজ্ব মোঃ কায়সার উর জামানের সভাপতিত্বে বক্তব্য রাখেন, পৌর কাউন্সিলর রবিউল ইসলাম রবি, বিশিষ্ট ব্যবসায়ী নজরুল ইসলাম সেলু ও জুলফিকার আলী স্বপন, বিশিষ্ঠ ব্যবসায়ী জোবায়দুর রশীদ প্রমুখ। লালবাগ মাঠে উত্তেজনাপূর্ণ খেলায় রামনগর মাদ্রিদ দলের খেলোয়ার সবুজ ও তনু পর পর ২টি গোল দিয়ে দলকে নিশ্চিত চ্যাম্পিয়ান হওয়ার গৌরব এনে দেয়।